Na temelju članka 31. stavka 1. i 3. Zakona o postupanju s nezakonito izgrađenim zgradama („Narodne novine“ broj 86/12 i 143/13), članka 19. stavak 1. podstavak 1. i 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak pročišćenog teksta, 123/17, 98/19, 144/20), i članka 18. podstavka 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst), Općinsko vijeće Općine Jelenje na 12. sjednici održanoj dana 14. ožujka 2023. donosi

**Odluku o usvajanju Izvješća o ostvarenju Programa utroška sredstava naknade za zadržavanje nezakonito izgrađenih zgrada u prostoru Općine Jelenje za 2022.g.**

**Članak 1.**

Programom utroška sredstava naknade za zadržavanje nezakonito izgrađenih zgrada u prostoru za 2022.g. („Službene novine Općine Jelenje“ broj 46/21 i 49/22) planirana su sredstva u ukupnom iznosu od 105.957,20 kn, a ostvarena u iznosu od 41.692,76 kuna (10.835,54 kuna ostvarenih u 2022. i uvećanih za 30.857,20 kuna prenesenog viška iz prethodne godine; indeks 39,3)

**Članak 2.**

Ostvarena sredstva iz članka 1. ove Odluke utrošena su u iznosu 5.957,20 kuna (14,3%) za plaće.

Preostali iznos od 35.735,56 kune (85,7%) utrošit će se u sljedećoj proračunskoj godini za izradu IV. Izmjena i dopuna prostornog plana Općine Jelenje.

**Članak 3.**

Ova Odluka stupa na snagu osmog dana od dana objave, a objavit će se u „Službenim novinama Općine Jelenje“.

KLASA: 024-04/23-01/1

URBROJ: 2170-20-03-01-03/23-2

Dražice, 14.03.2023.

OPĆINSKO VIJEĆE OPĆINE JELENJE

 PREDSJEDNICA

 Izabela Nemaz